Държавен вестник, бр. 88, 2003 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  88
Чл. 185. (1) Българската телекомуникацион-
на компания използва, модернизира и поддър-
жа в готовност за осигуряване на далекосъоб-
щения при кризи от невоенен характер и при
въвеждане на режим “военно положение”, ре-
жим “положение на война” или извънредно
положение по чл. 60а от Закона за отбраната и
въоръжените сили на Република България да-
лекосъобщителни обекти с отбранително пред-
назначение и инсталирани мощности за военно
време, които са елемент от системата за наци-
онална отбрана и сигурност.
(2) Далекосъобщителните обекти по ал. 1 и
земята, върху която са построени, могат да се
отчуждават, ликвидират, отдават под наем или
да се обременяват с вещни тежести с решение
на Министерския съвет.
(3) Далекосъобщителните обекти по ал. 1 и
инсталираните мощности за военно време мо-
гат да се използват в мирно време за граждан-
ски нужди при условия и по ред, определени от
Министерския съвет.
(4) Средствата за изграждане, поддържане,
реконструкция и модернизация на обектите и
мощностите по ал. 1 се осигуряват от държавния
бюджет, от Българската телекомуникационна
компания и от други източници при условия и по
ред, определени от Министерския съвет.
Г л а в а  т р и н а д е с е т а
ОСИГУРЯВАНЕ НА УСЛОВИЯ ЗА ПРИХВА-
ЩАНЕ НА ДАЛЕКОСЪОБЩЕНИЯ, СВЪР-
ЗАНИ С НАЦИОНАЛНАТА СИГУРНОСТ И
ОБЩЕСТВЕНИЯ РЕД
Чл. 186. Обществените оператори осигуря-
ват възможност за прихващане на далекосъоб-
щения в реално време, възможност за непре-
къснато наблюдение, както и достъп в реално
време до данни, свързани с дадено повикване. В
случай че тези данни не могат да бъдат предос-
тавени в реално време, те се предоставят на
специализирано звено по чл. 122 от Закона за
Министерството на вътрешните работи във
възможно най-кратък срок след приключване-
то на разговора. Възможностите за прихваща-
не, непрекъснато наблюдение и достъпа до дан-
ни, свързани с дадено повикване в реално вре-
ме, се реализират само по реда на Закона за
специалните разузнавателни средства.
Чл. 187. (1) Обществените оператори предос-
тавят за своя сметка един или няколко прихва-
щащи интерфейса, от които прихванатите да-
лекосъобщения могат да бъдат предадени към
съоръженията на специализираното звено по
чл. 122 от Закона за Министерството на вът-
решните работи.
(2) Специализираното звено по чл. 122 от
Закона за Министерството на вътрешните ра-
боти и обществените далекосъобщителни опе-
ратори съгласуват изискванията към прихва-
щащите интерфейси и другите въпроси, свърза-
ни с тях, при условия и по ред, определени в
наредба на министъра на вътрешните работи.
Съгласуваните изисквания се представят на
комисията за включване в лицензията на съот-
ветния оператор.
Чл. 188. Обществените оператори предос-
тавят данни, свързани с повикването и съдър-
жанието на това повикване, по начин, позво-
ляващ установяване на точно съответствие
между данните за повикването и съдържание-
то на повикването.
Чл. 189. В случай че обществените операто-
ри предприемат кодиране, компресиране или
криптиране на прихванатите далекосъобщения,
те ги предоставят на специализирано звено по
чл. 122 от Закона за Министерството на вът-
решните работи в първоначалния им вид.
Чл. 190. Обществените оператори са длъжни
да осигурят възможност за предаване на прихва-
натите далекосъобщения към съоръженията на
специализирано звено по чл. 122 от Закона за
Министерството на вътрешните работи чрез
фиксирани или комутируеми връзки.
Чл. 191. Прихващането се осъществява по
начин, който изключва възможност за незакон-
на намеса и осигурява опазване на информаци-
ята, свързана с прихващането. Прихващаните
далекосъобщения се получават само от специа-
лизираното звено по чл. 122 от Закона за Минис-
терството на вътрешните работи по реда на За-
кона за специалните разузнавателни средства.
Чл. 192. (1) Преди осъществяване на прих-
ващане въз основа на законно основание специ-
ализираното звено по чл. 122 от Закона за Ми-
нистерството на вътрешните работи изисква от
обществените далекосъобщителни оператори:
1. данни за установяване самоличността на
абоната, номер или друг идентификационен
признак на далекосъобщителната услуга;
2. информация за услугата и характеристи-
ките на далекосъобщителната система, изпол-
звани от обекта на прихващане и предоставяни
от далекосъобщителни оператори;
3. информация за техническите параметри
на преноса до съоръженията на специализира-
ното звено по чл. 122 от Закона за Министерс-
твото на вътрешните работи.
(2) Данните по ал. 1 се предоставят на спе-
циализираното звено на Министерството на вът-
решните работи по реда на Закона за Минис-
терството на вътрешните работи.
Г л а в а  ч е т и р и н а д е с е т а
ТАЙНА НА СЪОБЩЕНИЯТА И ЗАЩИТА НА
ЛИЧНИТЕ ДАННИ ПРИ ОСЪЩЕСТВЯВАНЕ
НА ДАЛЕКОСЪОБЩЕНИЯТА
Раздел I
Тайна на съобщенията
Чл. 193. Обществените оператори са длъж-
ни да гарантират тайната на съобщенията, като
предприемат всички необходими технически и
организационни мерки за това.